# Riia tn 8 -1 korteri remonditööd

### Lähteülesanne hinnapakkumuse tegemiseks

### Hanke objekt ja eesmärk

* 1. Käesoleva hanke objektiks on Valga linnas Riia tn 8 aadressil asuvas kortermajas esimesel korrusel olev 2-toalises korteris nr 1 remonditööde teostamine.
	2. Töö käigus remonditakse korter kokkulepitud tööde ulatuses.
	3. Tellitavate remonttööde eesmärk on muuta korter elamiskõlblikuks ja ohutuks selle kasutajale.
	4. Hankija eesmärgiks on peatöövõtu korras tähtaegselt ja optimaalsete kuludega remontida hanke objektiks olevad hoone siseruumid, mis vastaks hankija nõuetele ja seadustele. Sealhulgas peab olema tagatud funktsionaalsus, energiasäästlikkus, vastupidavus ja kaua kestvus.

### Alusdokumendid

* 1. Käesolev tehniline kirjeldus
	2. Teostatavate tööde mahutabel
	3. Fotod

Juhul kui hankedokumentatsiooni osade vahel on vastuolu(sid) või võimaldavad mitmesugust tõlgendust tuleb hanke käigus esitada Tellijale küsimused selgituste saamiseks. Kui Töövõtja ei esita vastuolude kohta küsimusi, on Tellijal õigus valida sobivam tõlgendus. Pärast pakkumuse esitamist ei rahulda Tellija ühtegi Töövõtja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet.

Tööde teostamisel tuleb järgida kõiki kehtivaid õigusakte, standardeid, tehnilisi norme ja kvaliteedinõudeid.

### Tööde kirjeldus

Pakkumuses tuleb arvestada kõikide vajalike tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni Tellijale. Kõik vajalikud tööd või tooted konstruktsioonide ja süsteemide eesmärgipäraseks tõrgeteta töötamiseks, mis ei ole kajastatud pakkumuses, kuid milleta ei ole võimalik tagada lõppeesmärki, loeb Tellija töövõtu koosseisu, mille eest täiendavalt maksma ei pea.

Töövõtu mahtu kuuluvad:

* 1. Ettevalmistustööd
* olemasoleva korteri põhjalik ülevaatus ja vajalike mõõtmiste teostamine;
* lammutustööd, kus ruumi osades kõlbmatute seadmete, torustiku, akende ja muu kõlbmatu materjali utiliseerimine. Eemaldada kõik mittevajalikud tehnosüsteemid (elektrikaablid jms).
	1. Remonttööd

Köök

* vana akna eemaldus ja uue puitakna paigaldus (jaotus, profiil ja mõõdud samasugused olemasolevaga), aknalaua ja välipleki paigaldus;
* uue põrandakatte ja -liistude paigaldamine (sh vana põrandakatte eemaldamine, aluse täitmine liivaga, tasandamine, uute laagide paigaldamine ning muud vajalikud ettevalmistustööd). Uueks põrandakatte materjaliks PVC kate;
* seinte viimistlemine: puhastamine, pahteldamine, kruntimine, värvitava seinakatte materjali paigaldamine ja värvimine 2 kihti;
* veevarustuse korrastamine koos äravoolu remontimisega. Tööde tulemusel peab olema võimalik paigaldatavat valamut ja kappi kasutada, segistit peab saama ühendada tarbeveetoruga;
* köögi valamu ja valamukapi paigaldamine (laius 800 mm). Kapile peab paigaldama roostevaba terasest sobiva mööduva valamu (nõude kuivatus koht ja pesukauss).
* elektrilise kiirsoojendiga segisti paigaldamine köögivalamule;
* eraldi kilbist toite paigaldamine kraanikausi juurde (elektrilise segisti või boileri jaoks);
* pliidi parandustööd (töökorras oleku kontroll, katkiste osade väljavahetamine, pragude parandamine) ja kaitsepleki paigaldamine pliidi ümber põrandale, tahmaluukide vahetus;
* kardinapuu paigaldamine (kahe siiniga);
* uue elektrijuhtmestiku, pistikute ja laevalgusti paigaldamine (kaabeldused ja ühendused, lülitite ja pistikupesade asukohad kooskõlastada tellijaga).

Toad

* vanade akende eemaldamine ja uute puitakende paigaldus (jaotus, profiil ja mõõdud samasugused olemasolevaga), aknalaudade ja välipleki paigaldus;
* seinte viimistlemine: puhastamine, pahteldamine, kruntimine, tapeedi paigaldamine;
* põranda viimistlemine: vajadusel põrandapapi väljavahetamine, puhastamine, pahteldamine, värvimine 2 korda;
* siseuste puhastamine, värvimine;
* uue juhtmestiku, pistikute ja laevalgustite paigaldamine (kaabeldused ja ühendused, lülitite ja pistikupesade asukohad kooskõlastada tellijaga);
* kardinapuude paigaldamine (kahe siiniga);
* ahju korrastamine: tahmaluukide vahetus, pragude parandamine, töökorras oleku kontrollimine ja ahju ette pleki paigaldamine.

Koridor

* seinte viimistlemine: puhastamine, pahteldamine, tapeedi paigaldamine;
* põranda viimistlemine: puhastamine, pahteldamine, värvimine 2 korda;
* korstnajala juures olevate luukide korrastamine, vajadusel väljavahetamine;
* uue elektrijuhtmestiku, pistikute ja laevalgusti paigaldamine (kaabeldused ja ühendused, lülitite ja pistikupesade asukohad kooskõlastada tellijaga).
	1. Viimistlus ja koristustööd
* akende välis- ja siseviimistlustööd, värvimine;
* väljast akende alumine laudis välja vahetada uue vastu;
* sisse uute aknalaudade paigaldamine; väliplekkide paigaldamine;
* vajaminevad taastamis- ja viimistlustööd ja värvimistööd.

### Pakkumuse tegemise, tööde teostamise ja muud tingimused

* 1. Pakkumise tegija on kohustatud enne pakkumise tegemist tutvuma objektidega. Selleks lepitakse kontaktisikuga kokku objekti ülevaatus.
	2. Lepingu teostamise tähtaeg on kolm kuud alates lepingu allkirjastamisest.
	3. Hinnapakkumine vormistada asutusele Valga Vallavalitsus.
	4. Hinnapakkumise maksumuse kalkuleerimisel peab pakkuja arvestama, et maksumus hõlmab kõiki hankelepingu nõuetekohaseks vajalikke töid, teenuseid, tegevusi ja toiminguid k.a neid, mida ei ole alusdokumentides kirjeldatud, kuid mis on lepingu eesmärki arvestades tavapäraselt vajalikud nõuetekohase tulemuse saavutamiseks.
	5. Eduka hinnapakkumise valikul arvestab hankija ainult hinnakriteeriumit. Edukaks tunnistatakse madalaima hinnaga hinnapakkumine.
	6. Lõpphind peab sisaldama hinda koos käibemaksuga.
	7. Hankija võib pidada pakkujatega läbirääkimisi hinna vähendamise eesmärgil.
	8. Hankijal on õigus kõik pakkumused tagasi lükata, kui need ületavad hankija rahalised võimalused.
	9. Pakkumus on jõus 90 päeva alates pakkumuste esitamise tähtpäevast.

4.10. Hankija jätab endale õiguse tellida pakkumuses küsitud artikleid osaliselt.

4.11. Hinnapakkumiste esitamise tähtaeg on 4. november kl 12.00 e-posti aadressile hanked@valga.ee.

### Lisad

* mahutabel;
* joonis:
* fotod.